stanford-oval/wikipedia huggingface dataset:
ฮิลารี ดัฟ
ผลงานทางดนตรี > 2002 - 2004: Lizzie McGuire to Metamorphosis

ในปี 2002 เธอได้ร้องเพลงประกอบละครโทรทัศน์ของเธอ Lizzie McGuire ในเพลง "I Can't Wait" ซึ่งมีต้นฉบับเป็นเพลงของ บรู๊ค แมคคาลล์มอนด์ และ "The Tiki Tiki Tiki Room" ในอัลบั้มแรกของ DisneyMania อัลบั้มแรกของเธอนั้นคือ Santa Claus Lane (2002) เป็นอัลบั้มรวมเพลงคริสต์มาส เพลงเธอได้ร่วมทำงานกับพี่สาวของเธอ เฮย์ลีย์ ดัฟ, ลิล โรมิโอ และคริสติน่า มิลาน แค่ซิงเกิลเพลง "Tell Me a Story (About the Night Before)" ก็สามารถทำยอดขายได้ถล่มทลาย ขึ้นสู่อันดับที่ 154 ในชาร์ตบิลบอร์ด 200 และยังได้แผ่นเสียงทองคำมาครองอีกด้วย เพลง "Santa Claus Lane" ถูกนำไปให้ประกอบภาพยนตร์เรื่อง The Santa Claus 2 และเพลง "What Christmas Should Be" ก็นำไปใช้ในภาพยนตร์ Cheaper by the Dozen อีกด้วย นอกจากจะร้องเพลง "I Can't Wait" ประกอบละครโทรทัศน์ของเธอแล้ว ในเวอร์ชันภาพยนตร์เธอยังร้องเพลง "Why Not" ประกอบในภาพยนตร์ของเธอ The Lizzie McGuire Movie ที่โด่งดังข้ามโลกไปถึงออสเตรเลีย ส่วนอัลบั้มประกอบภาพยนตร์เรื่องนี้นั้น ก็ทำยอดขายได้ดี
หลังจากนั้นเธอเริ่มทำอัลบั้มที่ 2 ทันที ที่ถือว่าเป็นสตูดิโออัลบั้มแรกของเธอ Metamorphosis (2003) อัลบั้มขึ้นชาร์ตทันทีที่วางจำหน่ายในแคนาดา ก่อนที่จะมาขายดีในอเมริกา เป็นอัลบั้มที่ประสบความสำเร็จอีกอัลบั้มหนึ่งในปีนั้น โดยมียอดรวมขายกว่า 3.7 ล้านแผ่นจนถึงเดือนพฤษภาคม 2005 ซิงเกิลเปิดตัว "So Yesterday" ติดอัลบั้ม Top 10 ไปทั่วโลก ก่อนที่ละครโทรทัศน์เรื่อง Laguna Beach นำเพลง "Come Clean" ไปใช้เป็นเพลงเปิดเรื่อง ซึ่งเพลงนั้นก็นำไปเป็นซิงเกิลที่ 2 และก็ยังสามารถติดชาร์ตไปทั่วโลกทั้งที่สหราชอาณาจักร, ออสเตรเลีย และนิวซีแลนด์ ซิงเกิลที่ 3 "Little Voice" ไม่ได้วางจำหน่ายในอเมริกา แต่จำหน่ายเฉพาะในแคนาดาและออสเตรเลีย
ปลายปี 2003 เธอจึงเริ่มออกทัวร์คอนเสิร์ตครั้งแรกใน Metamorphosis Tour และหลังจากนั้นก็มี Most Wanted Tour ซึ่งทั้ง 2 ทัวร์ของเธอ มียอดการจำหน่ายบัตรชมคอนเสิร์ตที่ขายหมดไปอย่างรวดเร็ว
ในเดือนมกราคม 2004 อัลบั้มที่ 2 ของ DisneyMania ใน DisneyMania 2 เธอได้ร้องเพลง "The Siamese Cat Song" ร่วมกับพี่สาวของเธอ และเพลง "Circle of Life" ที่ร่วมร้องกับศิลปินของดิสนีย์ ไม่เท่านั้นสองพี่น้องดัฟยังนำเพลงของ The Go-Gos มาขับร้องใหม่ในเพลง "Our Lips Are Sealed" เพื่อนำไปประกอบภาพยนตร์ A Cinderella Story
อัลบั้มที่ 3 ของเธอ ใช้ชื่อตัวเองเป็นชื่ออัลบั้มใน Hilary Duff ที่เธอยังมีส่วนร่วมในการแต่งเพลงในอัลบั้มนี้ด้วย โดยอัลบั้มนี้เป็นการเพิ่มบุคลิกภาพใหม่ๆ เพิ่งดนตรีความเป็นร็อกมากขึ้น อัลบั้มนี้วางจำหน่ายในวันเกิดปีที่ 17 ของเธอพอดี (ในเดือนกันยายน 2004) และเปิดตัวได้ในอันดับที่ 2 ในชาร์ตบิลบอร์ด 200 และเปิดตัวอันดับที่ 1 ในแคนาดา อัลบั้มนี้ขายได้ 1.5 ล้านแผ่นใน 8 เดือน มีเพียง "Fly" เป็นซิงเกิลเดียวที่จำหน่ายในอเมริกา เพลงนี้ยังข้ามไปโด่งดังที่ออสเตรเลียด้วย และปล่อยเพลง "Someone Watching Over Me" ที่ใช้ในภาพยนตร์เรื่อง Raise Your Voice ของเธอ นอกจากนั้นเธอยังร้องเพลง "(I'll Give) Anything But Up" ในอัลบั้ม Marlo Thomas & Friends: Thanks & Giving All Year Long (2004) ก่อนที่จะเริ่มทัวร์ Most Wanted Tour อีก 9 เดือนต่อมา
ผลงานทางดนตรี > 2005 - 2006: Most Wanted

อัลบั้มที่ 4 ของเธอ Most Wanted (2005) เป็นการนำเพลงที่ประสบความสำเร็จมารวบรวมในอัลบั้มนี้ และเพิ่มเพลงรีมิกซ์ใหม่ รวมทั้งเพลงใหม่ที่แรงบันดาลใจของศิลปินป๊อป-ร็อคอย่าง The Killers และ Muse ลงไปในอัลบั้มด้วย อัลบั้มนี้เปิดตัวได้ดีในชาร์ตบิลบอร์ด 200 ด้วยการเปิดตัวอันดับที่ 1 บนชาร์ตถึง 2 สัปดาห์ติดกัน เช่นเดียวกันกับที่แคนาดา เพลงเปิดอัลบั้มอย่าง "Wake Up" ที่ได้ โจเอล แมดเดน และพี่ชายของเขา เบนจิ สมาชิกของวง Good Charlotte มาร่วมกันทำเพลงนี้ ทำให้เพลงนี้เป็นเพลงที่ไต่ขึ้นชาร์ตบิลบอร์ด 100 สูงที่สุดของเธอ ซิงเกิลที่ 2 "Beat of Mt Heart" ฮิตใน MTV แต่ไม่ขึ้นชาร์ตใดๆ ในอเมริกา และหลังจากนั้นเธอมี 4Ever อัลบั้มรวมเพลงที่มีวางจำหน่ายในอิตาลีเท่านั้น ในปี 2006 เธอได้ร้องเพลงใหม่ร่วมกับพี่สาวของเธอ "Material Girl" ที่เป็นการนำเพลงต้นฉบับสุดฮิตของ มาดอนน่า มาขับร้องใหม่ เพื่อประกอบภาพยนตร์ Material Girls ที่พวกเธอแสดง โดยได้ ทิมบาแลนด์ มาร่วมทำเพลงนี้ให้ด้วย
ผลงานทางดนตรี > 2007 - 2008: Dignity and Independent Music

ในสตูดิโออัลบั้มที่ 4 ของเธอ Dignity เธอมีส่วนร่วมในการทำงานมากในอัลบั้มนี้ โดยได้ร่วมเขียนเพลงกับ Kara DioGuardi และยังได้ Rhett Lawrence Tim & Bob และ Richaed Vission มาร่วมทำเพลงในอัลบั้มนี้ให้ โดยอัลบั้มนี้เปลี่ยนไปอย่างสิ้นเชิง เพราะเปลี่ยนแนวดนตรีเป็นแดนซ์ ซึ่งก็ยังคงมีกลิ่นอายของความเป็นป๊อป-ร็อคอยู่ และเพิ่มชาวน์อิเล็กทรอนิคเข้าไป
ซิงเกิลแรก "Play with Fire" เปิดตัวก่อนอัลบั้ทวางจำหน่ายนานมาก จึงไม่ประสบความสำเร็จนัก จนกระทั่งมาซิงเกิลที่ 2 "With Love" ทำให้เธอเปิดตัวได้สวยงามในชาร์ตบิลบอร์ด 100 และชาร์ต Dance Club Play ในมิวสิกวิดีโอเพลง With Love ยังเป็นการโฆษณาน้ำหอมใหม่ของเธอด้วย With Love...Hilary Duff ที่ออกวางจำหน่ายเดือนกันยายน 2006 อัลบั้มนี้วางจำหน่ายในเดือนเมษายน 2007 และเปิดตัวได้ที่ 4 ในชาร์ตบิลบอร์ด 200 และมียอดขายที่ดีในออสเตรเลีย และสหราชอาณาจักร ทัวร์คอนเสิร์ต Dignity World Tour เริ่มขึ้นปลายปี 2007 พร้อมกับซิงเกิลที่ 3 "Stranger" ที่ฮิตขึ้นชาร์ตทันทีในอเมริกา และในเดือนกันยายน 2007 เธอเริ่มทำเพลงที่จะเป็นซิงเกิลใหม่ของเธอ "Reach Out" ที่เป็นการนำเพลง "Personal Jesus" ของ Depeche Mode มาขับร้องใหม่ ซึ่งมีแผนนำเอามาโปรโมต ก่อนที่อัลบั้มชุดใหม่ของเธอจะออกมาในช่วงปลายปี 2008 นี้ นอกจากนั้นเธอยังร่วมแต่งเพลงในกับศิลปินรุ่นน้องด้วย เพลง "I Will" ที่มีแผนจะใส่ไว้ในอัลบั้มใหม่ของ วาเนสซ่า ฮัดเจน Identified แต่ท้ายที่สุด เพลงนี้ก็ถูกตัดออกไป
ความสัมพันธ์ของเธอกับค่ายเพลงต้นสังกัด Hollywood Records เริ่มเกิดความไม่เข้าใจกันขึ้น ทำให้เธอจะมีอัลบั้ม Best of Hilary Duff แทนที่จะเป็นสตูดิโออัลบั้มชุดใหม่ เนื่องจากไม่พอใจกับทางค่ายต้นสังกัด โดยในอัลบั้มนี้จะเพิ่มเพลงใหม่ 2 เพลง นั่นคือ Reach Out และ Holiday และจะรวมเอาเพลงฮิตของเธอตั้งแต่เริ่มร้องเพลงมารวมอยู่ในอัลบั้มนี้ โดยในอัลบั้มนี้ได้รับการถูกเมินจากทางค่ายต้นสังกัดเป็นอย่างมาก ทั้งด้านการตลาดและการโฆษณาที่มีการสนับสนุนน้อยมาก ทำให้แฟนคลับของเธอต่างไม่พอใจนัก รวมทั้งการเลื่อนกำหนดวางขายของอัลบั้มนี้มาหลายต่อหลายครั้ง และความล่าช้าของการส่งเพลงใหม่เพื่อโปรโมตตามสถานีวิทยุ และการถ่ายทำมิวสิกวิดีโอที่ล่าช้า และยังไม่กำหนดออกอากาศแต่อย่างใด จึงทำให้อัลบั้มเพลงนี้จะเป็นอัลบั้มเพลงชุดสุดท้ายของเธอภายใต้ต้นสังกัด Hollywood Records ซึ่งสัญญาของเธอจะสิ้นสุดลงปลายปี 2008 นี้
มิวสิกวิดีโอเพลง Reach Out ของเธอ ได้รับการออกอากาศครั้งแรกวันที่ 28 ตุลาคม 2008 ใน MySpace ในขณะที่อัลบั้ม Best of Hilary Duff ของเธอที่วางจำหน่ายในอเมริกา 11 พฤศจิกายน 2008 ไม่ประสบความสำเร็จนัก อัลบั้มเปิดตัวยอดขายได้เพียงไม่ถึง 2,000 แผ่นในสัปดาห์แรก และเปิดตัวได้นอก Billboard Top 200 ซึ่งอยู่ในชาร์ตนั่นได้เพียงสัปดาห์เดียว แต่เพลง Reach Out ของเธอก็สามารถทยานขึ้นสู่อันดับที่ 1 ในฝั่งของ Billboard Hot Dance Club Play ภายใน 4 สัปดาห์นี้ นอกจากนั้น ซิงเกล Reach Out และอัลบั้ม Best of ของเธอนี้ จะไปตีตลาดในอังกฤษเดือนมกราคม
ผลงานทางดนตรี > 2013 - 2016: Breathe In Breathe Out

เดือนตุลาคม 2013 ฮิลารี ดัฟ ได้โพสต์ภาพลงอินสตาแกรมส่วนตัวของเธอ ขณะกำลังบันทึกเสียงเพลงใหม่ในสตูดิโอ ซึ่งเป็นจุดเริ่มต้นการทำงานสตูดิโออัลบั้มที่ 5 ของเธอ ที่ทิ้งระยะห่างจากอัลบั้มก่อนกว่า 6 ปีเต็ม ทั้งนี้เธอยังได้โพสต์ข้อความและภาพร่วมกับโปรดิวเซอร์เพลงชื่อดังหลายคน อาทิเช่น บิลลี่ มานน์, ลินดี้ ร็อบบินส์ หรือ เดวิด ควินโนส เป็นต้น เดือนธันวาคม 2013 เธอได้ให้สัมภาษณ์กับสื่อประเทศแคนาดา ระบุว่า เพลงใหม่ในอัลบั้มชุดที่ 5 จะเป็นแนวป๊อป-อิเล็กทรอนิกส์แดนซ์ มีท่วงทำนองแปลกๆ สอดแทรกความเป็นอินดี้ เธอมีส่วนร่วมในการทำเพลงและเขียนเพลง ประมาณ 7-8 เพลง เดือนมีนาคม 2014 เธอโพสต์ภาพและข้อความระหว่างการเซ็นสัญญากับค่ายเพลงใหม่ ซึ่งยังไม่ระบุว่าเป็นค่ายเพลงใด เดือนพฤษภาคม 2014 เธอให้สัมภาษณ์ระหว่างร่วมงาน iHeart Radio Music Awards ระบุว่า เธอยังคงทำงานเพลงร่วมกับโปรดิวเตอร์และนักแต่งเพลงหลายคน อีกทั้งเธอยังร่วมแต่งเพลงที่ใช้สำหรับในอัลบั้มใหม่ของเธอด้วย เธอยังได้มีโอกาสร่วมงานกับ เอ็ด ชีแรน ซึ่งคาดว่าเพลงใหม่ของเธอจะถูกปล่อยซิงเกลออกมาในช่วงฤดูร้อนปี 2014 ก่อนที่อัลบั้มเพลงชุดใหม่จะออกตามมาในช่วงฤดูใบไม้ร่วงต่อไป
วันที่ 21 กรกฎาคม 2014 เธอโพสต์ผ่านโซเชียลมีเดียเกี่ยวกับซิงเกลเพลงใหม่จากสตูดิโออัลบั้มที่ 5 ซึ่งมีการยืนยันว่าคือเพลง 'Chasing the Sun' ซึ่งประมาณ 1 สัปดาห์ก่อนนั้นได้มีการถ่ายทำมิวสิควิดิโอขึ้นที่ริมชายหาดมาลิบู รัฐแคลิฟอร์เนีย ทั้งนี้ซิงเกลโปรโมทจากสตูดิโออัลบั้มที่ 5 ของเธอได้เปิดตัวอย่างเป็นทางการที่ไนท์คลับชื่อดัง 'Marquee' ในมหานครนิวยอร์ก เมื่อวันที่ 24 กรกฎาคม 2014 และในวันที่ 29 กรกฎาคม 2014 ซิงเกลแรกจากสตูดิโออัลบั้มที่ 5 ของเธอ Chasing the Sun ได้ออกวางจำหน่ายทั่วโลกในระบะดิจิตอล ทั้งนี้ยังได้ระบุว่า อาร์ซีเอเรเคิดส์ เป็นสังกัดค่ายเพลงใหม่ของเธอ ต่อมาในวันที่ 24 กันยายน 2014 เธอได้ปล่อยเพลงซิงเกลโปรโมทเพลงที่ 2 จากสตูดิโออัลบั้มที่ 5 ของเธอคือเพลง All About You และในเดือนพฤษภาคม 2015 เธอได้ปล่อยซิงเกลเพลงใหม่ชื่อว่า Sparks พร้อมกับระบุชื่อสตูดิโออัลบั้มที่ 5 ของเธอคือ Breathe In Breathe Out มีกำหนดวางจำหน่ายทั่วโลกในเดือนมิถุนายน 2015
สตูดิโออัลบั้มที่ 5 Breathe In Breathe Out เปิดตัวยอดขายในอันดับที่ 5 บนชาร์ตบิลบอร์ด Top 200 นับเป็นอัลบั้มชุดที่ 5 ของเธอ ที่สามารถเปิดตัวได้ใน Top 5 และยังมีการตัดซิงเกลในอัลบั้มนี้ออกมาเพื่อโปรโมท Tattoo กับ My Kind แต่ไม่มีการผลิตมิวสิควิดีโออย่างเป็นทางการออกมาแต่อย่างใด อีกทั้งยังมีการวางแผนออกทัวร์อัลบั้มช่วงต้นปี 2016 แต่ต่อมามีการยืนยันชัดเจนว่า เธอไม่มีการเดินทางสายทัวร์ตามที่วางแผนเบื้องต้นเอาไว้ จนกระทั่งเดือนเมษายน 2016 ทางค่ายอาร์ซีเอเรเคิดส์ ได้ลบชื่อของเธอออกจากรายชื่อศิลปินในสังกัด โดยที่ยังไม่ทราบสาเหตุ
ผลงานเขียน > An Elixir Novel (Elixir, Devoted & True)

นอกจากนี้ดัฟยังได้สวมบทบาทการเป็นนักเขียนนวนิยายที่เธอแต่งขึ้นเอง โดยมีชื่อว่า 'Elixir' ซึ่งเป็นนวนิยายวัยรุ่นภายใต้สำนักพิมพ์ Simon & Schuster โดยเป็นเรื่องของการคลายปมหลังจากที่พ่อหายตัวไปของช่างภาพข่าวหญิงคนหนึ่ง รวมทั้งเรื่องราวความรักที่อันตรายและรักสามเส้า ซึ่งนวนิยายเล่มนี้มีแผนจะออกจำหน่ายวันที่ 12 ตุลาคม 2010 จำนวน 416 หน้า และมีโครงการเขียนเป็นนวนิยายชุดออกวางจำหน่ายอย่างต่อเนื่องจนกระทั่งปี 2012 โดยหลังจากที่หนังสือได้วางจำหน่าย หนังสือได้ติดอันดับใน New York Times Best Seller ในหมวดหนังสือสำหรับเด็กและเยาชนได้ในที่สุด และเธอยังร่วมออกบุ๊คทัวร์ทั่วประเทศเป็นเวลา 2 สัปดาห์อีกด้วย สำหรับผลตอบรับในหนังสือเล่มแรกจากปลายปากกาของเธอ ได้รับคำวิจารณ์ในแง่บวกพอสมควร ซึ่งนักวิจารณ์หลายคนต่างทึ่งในความสามารถด้านการเขียนของเธอเป็นอย่างมาก และชมว่าเนื้อเรื่องน่าสนใจและชวนติดตามต่อไป
ขณะที่วันที่ 11 ตุลาคม 2011 นวนิยายภาคต่อจาก Elixir เล่มที่ 2 ชื่อว่า Devoted ได้วางจำหน่ายทั่วสหรัฐอเมริกา ภายใต้สำนักพิมพ์ Simon & Schuster เช่นเดิม โดยผลงานเล่มนี้ เธอได้เริ่มต้นเขียนตั้งแต่ปลายปี 2010 เล่าเรื่องราวการผจญภัยของหญิงสาวชื่อ แคลร์ กับเรื่องราวที่ต้องเผชิญกับสิ่งที่ไม่คาดคิดและต้องตัดสินใจ Devoted นวนิยายชุดเล่มดังกล่าว ยังคงได้รับเสียงวิจารณ์ในแง่บวก สุดท้ายกับนวนิยายภาคต่อของ Elixir และ Devoted ซึ่งออกวางจำหน่ายในวันที่ 16 เมษายน 2013 เล่าเรื่องราวบทสรุปของการผจญภัยและปมปริศนาของ แคลร์ ทั้งนี้ True นวนิยายชุดเล่ม 3 เล่มดังกล่าว ได้รับเสียงวิจารณ์ในเชิงลบเป็นเสียส่วนใหญ่
ผลงานเขียน > My Little Brave Girl

ในปี 2021 ดัฟได้มีผลงานหนังสือนิทานสำหรับเด็กที่มีชื่อว่า My Little Brave Girl ซึ่งเธอได้เปิดเผยว่า หนังสือเล่มนี้ได้รับแรงบันดาลใจมาจาก แบงก์ส ลูกสาวของเธอ
ผลงานอื่นๆ

เธอเปิดแบรนด์เสื้อผ้าของเธอ Stuff by Hilary Duff ขึ้นในเดือนมีนาคม 2004 ซึ่งเริ่มวางจำหน่ายที่ห้างสรรพสินค้า Target ในสหรัฐอเมริกา, ที่ห้าง Kmart ในออสเตรเลีย, ที่ห้าง Zellers ในแคนาดา และ Edgars Stores ในแอฟริกาใต้ โดยเธอเริ่มจากการขายเสื้อผ้า ขยายสินค้าออกเป็นพวกเครื่องประดับ และเครื่องใช้สำหรับสาววัยรุ่น โดยในปี 2007 เว็บไซต์ Stardoll.com ได้นำเธอไปเป็นพรีเซ็นเตอร์ โดยการเป็นตุ๊กตากระดาษให้สาวๆ มาตกแต่ง แต่งตัวให้เธอ โดยใช้สินค้าจากแบรนด์ของเธอมาตกแต่งและแต่งตัว
ในปี 2004 Playmates Toys ได้นำเธอไปเป็นต้นแบบในการทำตุ๊กตาคนดัง ต่อมาในปลายปี 2006 Mattel ออกจำหน่ายตุ๊กตาบาร์บี้ซูเปอร์สตาร์ โดยมีเธอร่วมเป็นหนึ่งในคอลเล็คชั่น ร่วมกับดาราอีกมากมายทั้ง รีส วิทเทอร์สปูน, บียอนเซ่ และอีกมากมาย
เดือนกันยายน 2006 เธอร่วมทำงานกับบริษัทของ อลิซาเบธ เออร์เดน ออกน้ำหอม With Love... Hilary Duff โดยมีจำหน่ายเฉพาะที่ร้าน Macy ในสหรัฐอเมริกาเท่านั้น ก่อนที่จะมีการวางจำหน่ายในแคนาดาและญี่ปุ่นต่อไป ต่อมาในปี 2007  เธอเดินหน้าทำน้ำหอมใหม่ทันที Wrapped With Love ที่จะกลิ่นอายของฤดูร้อน ออกมาจำหน่ายในเดือนมกราคม 2008 และทำเป็นของขวัญพิเศษสำหรับลูกค้าในวันวาเลนไทน์นั้น
เธอเป็นตัวละครร่วมกับสุนัขสุดที่รักของเธอ โลล่า ในเกมคอมพิวเตอร์ชื่อดังของ EA ใน The Sims 2: Pets ที่ออกวางจำหน่ายในเดือนตุลาคม 2006 เธอตัวละครของเธอนั้น จะพบได้ตามพื้นที่ส่วนร่วมของเกม พร้อมกับ โลล่า สุนัขของเธอ สำหรับโลล่านั้นเป็นสุนัขพันธุ์ชิวาวา ที่ดารามักเลี้ยงกันบ่อยๆ อย่างเช่น ปารีส ฮิลตัน หรือเจสสิก้า ซิมป์สัน ซึ่งทำให้สุนัขดูเป็นแฟชั่นมากกว่าสัตว์เลี้ยง
ในปี 2009 เธอเข้าเป็นหุ้นส่วนกับ DKNY Jeans ซึ่งเป็นคนดังคนล่าสุดที่ได้ร่วมงานการออกแบบดีไซน์เสื้อผ้าให้กันคอเล็คชั่นที่จะมาถึงของ DKNY โดยเธอออกแบบชุดที่ชื่อว่า The Femme ที่แสดงถึงความเป็นผู้หญิงสาวสู้สังคม ที่ออกจำหน่ายฤดูใบไม้ร่วงและเทศกาลฮอลิเดย์ 2009
ผลงานการแสดง > ภาพยนตร์

| ปี | ชื่อเรื่อง (ชื่อภาษาไทย) | บทบาท | *หมายเหตุ (กำหนดฉายอเมริกา/ไทย) |
| --- | --- | --- | --- |
| 1997 | True Women | N/A | ออกจำหน่ายเฉพาะในรูปแบบวีซีดี,ดีวีดี |
| 1998 | Casper Meets Wendy (แคสเปอร์กับเวนดี้ สองจิ๋วกวนเมือง) | เวนดี้ | ออกจำหน่ายเฉพาะในรูปแบบวีซีดี,ดีวีดี |
| 1998 | Playing by Heart | N/A |  |
| 2001 | Human Nature (เรียลลิตี้โชว์สยองโลก) | ลิซ่า จูท ตอนเด็ก | USA: 12/04/2002 (Limited), ไทย: วางจำหน่ายในรูปแบบวีซีดี,ดีวีดี |
| 2003 | Agent Cody Banks (พยัคฆ์หนุ่ม แหวกรุ่น โคดี้ แบงค์ส) | นาตาลี คอนเนอร์ส | USA: 14/03/2003, ไทย: วางจำหน่ายในรูปแบบวีซีดี,ดีวีดี |
| 2003 | The Lizzie McGuire Movie (ลิซซี่ แม็คไกวร์ สาวใสกลายเป็นดาว) | ลิซซี่ แม็คไกรว์ / อิซาเบลล่า พาริกิ | USA: 02/05/2003, ไทย: วางจำหน่ายในรูปแบบวีซีดี,ดีวีดี |
| 2003 | Cheaper by the Dozen (ครอบครัวเหมาโหลถูกกว่า) | ลอเรน บาเกอร์ | USA: 25/12/2003, ไทย: 09/04/2547 |
| 2004 | A Cinderella Story (นางสาวซินเดอเรลล่า ...มือถือสื่อรักกิ๊ง) | แซม มอนท์โกเมรี่ | USA: 16/07/2004, ไทย: 21/10/2547 |
| 2004 | Raise Your Voice (ค้นฟ้าคว้าดาว) | เทอรี่ แฟลคเชอร์ | USA: 08/10/2004, ไทย: 09/02/2548 |
| 2004 | In Search of Santa (เพนกวินน้อย พลิกฝัน มหัศจรรย์แซนต้า) | เจ้าหญิงคริสตัล | ออกจำหน่ายเฉพาะในรูปแบบวีซีดี,ดีวีดี |
| 2005 | The Perfect Man (อลเวงสาวมั่น ปั้นยอดชายให้แม่) | ฮอลลี่ แฮมมิลตัน | USA: 17/06/2005, ไทย: วางจำหน่ายในรูปแบบวีซีดี,ดีวีดี |
| 2005 | Cheaper by the Dozen 2 (ครอบครัวเหมาโหลถูกกว่า 2) | ลอเรน บาเกอร์ | USA: 21/12/2005, ไทย: 09/03/2549 |
| 2006 | Material Girls (คุณหนูไฮโซ ขอเริ่ด ไม่ขอร่วง) | แทนซี่ มาร์เชทต้า | USA: 18/08/2006, ไทย: 04/12/2549 |
| 2008 | War, Inc. | โยนิก้า เบบีเยห์ | USA: 23/05/2008 (Limited) |
| 2009 | What Goes Up aka Safety Glass | ลูซี่ | USA: 29/05/2009 (Limited) |
| 2009 | Greta aka. According to Greta | กรีต้า | USA: 11/12/2009 (Limited) |
| 2011 | Bloodworth (หัวใจบรรเลง บทเพลงชีวิต) | ราเวนน์ ลี ฮัลแฟคช์ | USA: 20/05/2011 (Limited), ไทย: วางจำหน่ายในรูปแบบวีซีดี,ดีวีดี |
| 2011 | Stay Cool | แชสต้า โอ'นีล | USA: 16/09/2011 (Limited), Worldwide: September 2010 (DVD) |
| 2012 | She Wants Me | คิม พาวเวอร์ส | USA: 25/09/2012 (Straight to DVD) |
| 2012 | Foodfight! | ซันซายน์ กู๊ดเนสส์ (เสียงพากย์) | USA: 29/10/2012 (Straight to DVD) |
| 2013 | Wings | วินดี้ (เสียงพากย์-ภาษาอังกฤษ) | Russia: 09/08/2013, USA: August 2013 (Straight to DVD) |
| 2014 | Wings: Sky Force Heroes | วินดี้ (เสียงพากย์-ภาษาอังกฤษ) | USA: 08/07/2014 (Straight to DVD) |
| 2015 | Flock of Dudes | อะแมนดา | USA: 13/06/2015 (ร่วมฉายในเทศกาลหนังเมืองลอสแอนเจลิส 2015) |
| 2019 | The Haunting of Sharon Tate | แชรอน เทท | USA: 05/04/2019 (Straight to DVD) |
ผลงานการแสดง > โทรทัศน์

| ปี | ชื่อเรื่อง | บทบาท | *หมายเหตุ |
| --- | --- | --- | --- |
| 1999 | The Soul Collector | เอลลี่ | สร้างขึ้นเพื่อฉายทางโทรทัศน์ |
| 2000 | Chicago Hope | เจสซี่ เซลดอน | 1 ตอน: Cold Hearts |
| 2000 | Daddio | N/A | แสดงในบทบาทสมทบเล็กๆ |
| 2001-2004 | Lizzie McGuire | ลิซซี่ แม็คไกรว์ | แสดงบทนำ |
| 2002 | Cadet Kelly | เคลลี่ โคลินส์ | สร้างขึ้นเพื่อฉายทางโทรทัศน์ทางช่อง Disney Channel |
| 2003/2005 | George Lopez | สเตฟานี/เคนซี่ | 2 ตอน: Team Leader/George's Grand Slam |
| 2003 | American Dreams | แชงกรี-ลาส | 1 ตอน: Change a Comin |
| 2004 | Frasier | บริตนีย์ | 1 ตอน: Frasier-Lite |
| 2005 | Joan of Arcadia | ดีแลน ซามัวร์ | 1 ตอน: The Rise & Fall of Joan Girardi |
| 2006 | Rebelde | ตัวเธอเอง | 1 ตอน |
| 2007 | The Andy Milonakis Show | ตัวเธอเอง | สารคดี |
| 2007 | Hilary Duff: This Is Now | ตัวเธอเอง | สารคดีชีวประวัติของเธอทางช่อง VH1 |
| 2009 | Ghost Whisperer | เมแกน เจฟฟรี่ย์ส | 1 ตอน: Thrilled to Death |
| 2009 | Law & Order: SVU | แอชลีย์ วอล์คเกอร์ | 1 ตอน: Selfish |
| 2009 | Gossip Girl | โอลิเวีย บรู้ก | 6 ตอน (ฤดูกาลที่ 3): Dan de Fleurette, Enough About Eve, How to Succeed in Bassness, The Grandfather: Part II, They Shoot Humphreys, Don't They?, The Last Days of Disco Stick |
| 2010 | Beauty & the Briefcase | เลน แดเนียล | ออกอากาศทางช่อง ABC วันที่ 18 เมษายน 2010 (08.00-10.00 PM ET/PT) |
| 2010 | Community | เมแกนห์ | 1 ตอน (ฤดูกาลที่ 2): Aerodynamics of Gender |
| 2013 | Raising Hope | ราเชลล์ | 1 ตอน (ฤดูกาลที่ 3): The Old Girl |
| 2013 | Two and A Half Men | สเตซีย์ | 1 ตอน (ฤดูกาลที่ 10): Cows, Prepare to Be Tipped |
| 2015 - 2021 | Younger | เคลซีย์ พีเตอร์ส | แสดงบทสมบทหลัก |
| 2022 | How I Met Your Father | โซฟี | แสดงบนนำ |
ผลงานการแสดง > ตารางบ็อกซ์ออฟฟิศ

| วัน/เดือน/ปี | ชื่อเรื่อง | ผู้จัดจำหน่าย | รายได้เปิดตัวในอเมริกา (ดอลลาร์สหรัฐ) | รายได้รวมในอเมริกา (ดอลลาร์สหรัฐ) | รายได้จากต่างประเทศ (ดอลลาร์สหรัฐ) | รายได้เฉพาะในประเทศไทย (บาท) |
| --- | --- | --- | --- | --- | --- | --- |
| 12/04/02 | Human Nature | FineLine | $297,340 | $705,308 |  |  |
| 14/03/03 | Agent Cody Banks | MGM | $14,064,317 | $47,938,330 | $10,857,484 |  |
| 02/05/03 | The Lizzie McGuire Movie | Buena Vista | $17,338,755 | $42,734,455 | $12,800,000 |  |
| 25/12/03 | Cheaper by the Dozen | Fox | $27,557,647 | $138,614,544 | $51,597,569 | ฿10,000,000 |
| 16/07/04 | A Cinderella Story | Warner Bros. | $13,623,350 | $51,438,175 | $18,629,734 | ฿9,500,000 |
| 08/10/04 | Raise Your Voice | New Line Cinema | $4,022,693 | $10,411,980 | $4,455,534 | ฿1,600,000 |
| 17/06/05 | The Perfect Man | Universal | $5,300,980 | $16,535,005 | $3,235,470 |  |
| 21/12/05 | Cheaper by the Dozen 2 | Fox | $9,309,387 | $82,571,173 | $46,610,657 | ฿3,600,000 |
| 18/08/06 | Material Girls | MGM | $4,603,121 | $11,449,638 | $5,458,087 | ฿1,800,000 |
| 23/05/08 | War, Inc. | FirstLook | $35,336 | $580,862 | $715,322 |  |
| 29/05/09 | What Goes Up | 3 Kings Production | $5,290 | $5,290 |  |  |
| 11/12/09 | Greta | Anchor Bay Entertainment | $124 | $124 |  |  |
| 20/05/11 | Bloodworth | Samuel Goldwyn | $9,612 | $12,971 |  |  |
| 16/09/11 | Stay Cool | Initiate Productions |  |  |  |  |
ผลงานเพลง > อัลบั้มเพลง

| ปี | ชื่ออัลบั้ม | ยอดขาย (ในอเมริกา) | สังกัด อเมริกา / ไทย |
| --- | --- | --- | --- |
| 2002 | Santa Claus Lane | 200,000+ | Walt Disney / Sony Music Thailand |
| 2003 | Metamorphosis | 3,900,000+ | Walt Disney / Sony Music Thailand |
| 2004 | Hilary Duff | 2,000,000+ | Hollywood Records / Sony Music Thailand |
| 2005 | Most Wanted | 1,500,000+ | Hollywood Records / Sony Music Thailand |
| 2006 | 4Ever (Italy Only) | 100,000+ | Virgin / - |
| 2007 | Dignity | 420,000+ | Hollywood Records / EMI Thailand |
| 2008 | Best of Hilary Duff | 23,000+ | Hollywood Records / Universal Music Thailand |
| 2015 | Breathe In. Breathe Out. | 35,000+ | RCA Records / Sony Music Thailand |
ผลงานเพลง > ดีวีดี

2003: All Access Pass
2004: The Girl Can Rock
2004: Learning to Fly
2006: 4Ever
2007: Dignity (Deluxe Edition)
มิวสิกทัวร์

2003: Metamorphosis Tour
2004: Most Wanted Tour
2005-2006: Still Most Wanted Tour
2007-2008: Dignity World Tour
รางวัล

| ปี | รางวัล | สถาบันที่มอบรางวัล |
| --- | --- | --- |
| 2000 | รางวัลนักแสดงสมทบเด็กยอดเยี่ยม ประเภทการแสดงภาพยนตร์ทางโทรทัศน์ (The Soul Collector) | Young Artist Awards |
| 2003 | รางวัลศิลปินวัยรุ่นแห่งปี | Rolling Stone |
| 2004 | รางวัลนักแสดงกลุ่มเด็กในภาพยนตร์ยอดเยี่ยม (Cheaper By the Dozen) | Young Artist Awards |
| 2004 | รางวัลนักร้องหญิงยอดนิยม | Kids' Choice Awards |
แหล่งข้อมูลอื่น

Official Website
Hilary Duff ที่อินเทอร์เน็ตมูวีเดตาเบส
Instagram
ร้องเพลงที่โทรอนโต ในรายการมัชมิวสิก ปี 2007
ดิลัน สเปราส์

| ดิลัน สเปราส์ |
| --- | --- |
สเปราส์ในปี ค.ศ. 2012
เกิด: ดิลัน ทอมัส สเปราส์  (1992-08-04) 4 สิงหาคม ค.ศ. 1992 (32 ปี) อาเรซโซ แคว้นตอสคานา อิตาลี
สัญชาติ: อเมริกัน
ศิษย์เก่า: มหาวิทยาลัยนิวยอร์ก
อาชีพ: นักแสดง
ปีปฏิบัติงาน: 1993–2012 2017–ปัจจุบัน
มีชื่อเสียงจาก: The Suite Life of Zack & Cody
คู่สมรส: บอร์บอรอ ป็อลวิน (สมรส 2023)
ญาติ: โคล สเปราส์ (น้องชายฝาแฝด)
ดิลัน ทอมัส สเปราส์ (อังกฤษ: Dylan Thomas Sprouse) (เกิด 4 สิงหาคม 1992) เป็นนักแสดงและผู้ประกอบการชาวอเมริกัน เขาเป็นพี่ชายฝาแฝดของโคล สเปราส์ เป็นที่รู้จักในบทบาทแซก มาร์ตินในซิตคอม The Suite Life of Zack & Cody และ The Suite Life on Deck ที่ช่องดิสนีย์แชนแนล เขายังเป็นผู้ร่วมก่อตั้งโรงกลั่นในนิวยอร์กชื่อ All-Wise Meadery
ผลงาน > ภาพยนตร์

| ปี | เรื่อง | บทบาท | หมายเหตุ | Ref>  |
| --- | --- | --- | --- | --- |
| 1999 | The Astronaut's Wife | Twin |  |  |
| 1999 | Big Daddy | Julian McGrath |  |  |
| 2001 | Diary of a Sex Addict | Sammy Jr. | Direct-to-video film |  |
| 2001 | I Saw Mommy Kissing Santa Claus | Justin Carver |  |  |
| 2002 | Eight Crazy Nights | KB Toys soldier | Voice |  |
| 2002 | The Master of Disguise | Young Pistachio Disguisey |  |  |
| 2003 | Apple Jack | Jack Pyne | Short film |  |
| 2003 | Just for Kicks | Dylan Martin | Direct-to-video film |  |
| 2004 | The Heart Is Deceitful Above All Things | Older Jeremiah |  |  |
| 2005 | Born Killers | Young John | Also known as Piggy Banks |  |
| 2006 | Holidaze: The Christmas That Almost Didn't Happen | Kid | Voice; direct-to-video film |  |
| 2007 | A Modern Twain Story: The Prince and the Pauper | Tom Canty |  |  |
| 2008 | Snow Buddies | Shasta | Voice; direct-to-video film |  |
| 2009 | The Kings of Appletown | Will |  |  |
| 2010 | Kung-Fu Magoo | Justin Magoo | Direct-to-video film |  |
| 2017 | Dismissed | Lucas Ward | Direct-to-video film |  |
| 2017 | That High and Lonesome Sound |  | Short film |  |
| 2018 | Banana Split | Nick |  |  |
| 2019 | Carte Blanche | Gideon Blake | Short film |  |
| 2019 | Daddy | Paul | Short film |  |
| 2020 | After We Collided | Trevor |  |  |
| 2020 | Turandot | Calaf | Post-production |  |
| 2020 | Tyger Tyger | Luke | Post-production |  |
ผลงาน > โทรทัศน์

| ปี | เรื่อง | บทบาท | หมายเหตุ | Ref>  |
| --- | --- | --- | --- | --- |
| 1993–1998 | Grace Under Fire | Patrick Kelly | Main role |  |
| 1998 | Mad TV | Kid | 2 episodes |  |
| 2001 | The Nightmare Room | Buddy | Episode: "Scareful What You Wish For" |  |
| 2001 | That '70s Show | Bobby | Episode: "Eric's Depression" |  |
| 2005–2008 | The Suite Life of Zack & Cody | Zack Martin | Lead role |  |
| 2006 | The Emperor's New School | Zam | Voice; episode: "Oops, All Doodles/Chipmunky Business" |  |
| 2006 | That's So Raven | Zack Martin | Episode: "Checkin' Out" |  |
| 2008 | According to Jim | Himself | Episode: "I Drink Your Milkshake" |  |
| 2008–2011 | The Suite Life on Deck | Zack Martin | Lead role |  |
| 2009 | Wizards of Waverly Place | Zack Martin | Episode: "Cast-Away (To Another Show)" |  |
| 2009 | Hannah Montana | Zack Martin | Episode: "Super(stitious) Girl" |  |
| 2010 | I'm in the Band | Zack Martin | Episode: "Weasels on Deck" |  |
| 2011 | The Suite Life Movie | Zack Martin | Television film |  |
| 2012 | So Random! | Himself | Episode: "Cole and Dylan Sprouse" |  |
ผลงาน > มิวสิกวิดีโอ

| ปี | เพลง | ศิลปิน | บทบาท | Ref>  |
| --- | --- | --- | --- | --- |
| 2018 | "Consequences" | Camila Cabello | Love Interest |  |
| 2019 | "Think About You" | Kygo featuring Valerie Broussard | Jax |  |
ผลงาน > วิดีโอเกมส์

| ปี | ชื่อ | บทบาท | หมายเหตุ | Ref>  |
| --- | --- | --- | --- | --- |
| 2018 | Total War: Warhammer II | Alith Anar |  |  |
| 2020 | Kingdom Hearts III | Yozora |  |  |
ผลงาน > อื่น ๆ

| ปี | รายการ | บทบาท | หมายเหตุ | Ref>  |
| --- | --- | --- | --- | --- |
| 2018 | The Super Slow Show | Himself | Web series; episode: "Hollywood Stunt Falls in Slow Motion" |  |